కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లీతో సచిన్ ‘100 శతకాల’ రికార్డ్‌కీ గండమే..!
విరాట్ కోహ్లీ నిలకడ అమోఘం. అతను ఇలానే ఫిట్‌నెస్‌, ఫామ్‌ని కొనసాగించగలిగితే.. సచిన్ టెండూల్కర్ 100 శతకాల రికార్డ్‌ని కూడా బ్రేక్ చేయగలడు -మహ్మద్ అజహరుద్దీన్
Samayam Telugu | Updated:
Jan 16, 2019, 08:57AM IST
కోహ్లీతో సచిన్ ‘100 శతకాల’ రికార్డ్‌కీ గండమే..!
భారత కెప్టెన్ విరాట్ కోహ్లీ ఇలానే నిలకడగా ఆడితే సచిన్ టెండూల్కర్ 100 శతకాల రికార్డ్‌ని కూడా బ్రేక్ చేస్తాడని మాజీ కెప్టెన్ మహ్మద్ అజహరుద్దీన్ అభిప్రాయపడ్డాడు. ఆస్ట్రేలియాతో అడిలైడ్ వేదికగా మంగళవారం ముగిసిన రెండో వన్డేలో విరాట్ కోహ్లీ (104: 112 బంతుల్లో 5x4, 2x6) సెంచరీ సాధించగా.. 299 పరుగుల లక్ష్యాన్ని భారత్ మరో 4 బంతులు మిగిలి ఉండగానే ఛేదించిన విషయం తెలిసిందే.
వన్డే కెరీర్‌లో విరాట్ కోహ్లీకి ఇది 39వ శతకంకాగా.. మొత్తంగా 25 టెస్టు శతకాలతో కలుపుకుని 64 శతకాలతో అత్యధిక సెంచరీల రికార్డ్‌లో మూడో స్థానంలో కొనసాగుతున్నాడు. అతని కంటే ముందు వరుసలో సచిన్ టెండూల్కర్ 100 శతకాలు, ఆస్ట్రేలియా మాజీ కెప్టెన్ రిక్కీ పాంటింగ్ 71 శతకాలతో ఉన్నారు. ఆస్ట్రేలియాతో పెర్త్ వేదికగా జరిగిన రెండో టెస్టులోనూ కోహ్లీ శతకం సాధించిన విషయం తెలిసిందే. దీంతో.. ఆ గడ్డపై నెల వ్యవధిలోనే రెండు శతకాలు బాదినట్లైంది..!
విరాట్ కోహ్లీ శతకం గురించి అజహరుద్దీన్ మాట్లాడుతూ ‘విరాట్ కోహ్లీ నిలకడ అమోఘం. అతను ఇలానే ఫిట్‌నెస్‌, ఫామ్‌ని కొనసాగించగలిగితే.. సచిన్ టెండూల్కర్ 100 శతకాల రికార్డ్‌ని కూడా బ్రేక్ చేయగలడు. అతను ఇప్పటికే చాలా మంది గొప్ప ఆటగాళ్ల రికార్డ్‌ను కనుమరుగు చేశాడు. కోహ్లీ శతకం సాధిస్తే..? భారత్ జట్టు ఓడిపోవడం చాలా అరుదు’ అని వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.